钦定古今图书集成/明伦汇编/氏族典/第502卷 > 陆知命
## 钦定古今图书集成/明伦汇编/氏族典/第502卷 > 陆知命

按《隋书陆知命传》：“知命字仲通，吴郡富春人也。父敖，
陈散骑常侍。知命性好学，通识大体，以贞介自持。释
褐陈始兴王行参军。及陈灭，召令讽谕反者，说下贼
十七城，得其渠帅。以功拜仪同三司，赐以田宅，复用
其弟恪为汧阳令。知命以恪非百里才，上表陈让。朝
廷许之，授普宁镇将。炀帝嗣位，拜治书侍御史，偘然”
正色，为百寮所惮，帝甚敬之。辽东之役，为东暆道受
降。卒于师，时年六十七。赠御史大夫。